Hjónin voru mætt á fæðingardeildina og konan komin á tíma . Læknirinn greindi frá því að þeim stæði til boða að nota sérstakt tæki sem verið væri að gera tilraun með og gerði það að verkum að sársauki tengdur fæðingunni færðist frá móður yfir til föður . Hjónin ákváðu að slá til og prófa gripinn . Þegar konan var komin í fæðingu stillti læknirinn tækið á 10% og greindi manninum frá því að nú færi hann líklega að finna fyrir meiri sársauka en hann hefði upplifað áður . Öllum viðstöddum til mikillar undrunar fann maðurinn ekkert til . Læknirinn jók styrkinn í tækinu hægt og rólega , en maðurinn kenndi sér ekki meins . Eiginmaðurinn bað meira að segja um að mesti styrkur yrði settur á tækið þannig að konan gæti eignast barnið sársaukalaust . Og það gekk eftir . Konan hafði ákveðið að njóta sængurlegunnar heima og yfirgaf því fæðingardeildina ásamt manni sínum skömmu eftir að hún varð léttari . Þegar hjónin óku inn heimreiðina að húsi sínu sáu þau hvar bréfberinn lá dauður við útidyrnar . Halldór og Guðrún voru miðaldra hjón sem leituðu til Símonar heimilislæknis vegna þreytu og óyndis . Eftir að hafa heyrt í þeim hljóðið og skoðað þau bæði sagði læknirinn : " Það er ekkert að ykkur annað en hreyfingarleysi og leti . Það er best að þið takið ykkur tak og farið að hreyfa ykkur reglulega úti í guðsgrænni náttúrunni . Þið ættuð fljótlega að finna hve góð áhrif það hefur á ykkur . " Mánuði seinna kom Halldór aftur á stofuna til Símonar . " Ég fór að ráði þínu , keypti mér golfsett og hef ekki slegið slöku við frá því við hittumst um daginn , enda líður mér alveg stórkostlega . " " Það var ánægjulegt að heyra , " sagði læknirinn . " En hvernig gengur Guðrúnu ? " " Æ , því miður hefur ekkert breyst hjá henni . Hún harðneitar að hreyfa sig . " " Það var leitt að heyra , " sagði læknirinn . " Ætli sé ekki vænlegast að ég ræði aftur við hana ? " " Mikið yrði ég þér þakklátur fyrir það , " sagði Halldór . " Það er náttúrulega mesta sóun að láta sláttuvélina sem ég keypti um daginn fyrir fimmtíu þúsund kall standa ónotaða í bílskúrnum . "